《夜宿祥符寺晓钟有感》
宋代·许琮

一枕松风入夜寒，晓窗残月隔帘看。
梦回竹榻闻钟后，怅绝浮生出世难。
还今将军能舍宅，何妨陶令未之官。
此身合向山中住，丘壑由来号易安。

作者简介：许琮（一一四九～？），字季玉，号默斋，武进（今属江苏）人。年十八登孝宗乾道二年（一一六六）进士，调旌德尉（清光绪《武进阳湖县志》卷一九）。累官知制诰。事见《七十二峰足徵集》卷三。今录诗十五首。